SKRIFTLIG FORESPOERGSEL P-1634/96 af Johanna Boogerd-Quaak (ELDR) til Kommissionen (12. juni 1996)

Om: Sikkerheden i forskningscentret i Petten (Nederlandene)

1. Har Kommissionen kendskab til Greenpeace's demonstration den 26. april 1996 paa atomanlaeggets omraade i Petten i Nederlandene ((Noord Hollands Dagblad, loerdag den 27. april 1996: »Beveiliging is een lachertje« (Sikkerheden er en vits), Bert de Jong. )). Kan Kommissionen forklare, hvordan det er muligt, at man relativt enkelt og uden at anvende magt kan skaffe sig adgang til dette omraade, der efter sigende er ekstra staerkt bevogtet paa grund af tilstedevaerelsen af hoejtberiget uran? Kan Kommissionen oplyse, hvordan dette harmonerer med dens udtalelse om, at brugt spaltningsmateriale midlertidigt kan oplagres paa fuldt betryggende vis i Petten, saaledes som Kommissionen har angivet i svaret paa skriftlig forespoergsel P-0576/96 ((EFT C 173 af 17.6.1996, s. 68. ))?

2. Hvordan opfatter Kommissionen sit ansvar vedroerende sikkerheden i forbindelse med Det Faelles Forskningscenters forskningsreaktorer og vedroerende beskyttelsen af befolkningen? Har Kommissionen kendskab til reaktorens sikkerhed? Er Kommissionen af den opfattelse, at sikkerheden er tilstraekkelig? Kan Kommissionen oplyse, hvorfor de ekstra sikkerhedsforanstaltninger, som leverandoeren af braendselselementerne (De Forenede Stater) har kraevet, aldrig er blevet gennemfoert i fuld udstraekning?

3. Er det en kendsgerning, at De Forenede Stater som foelge af den mangelfulde sikkerhed ikke laengere er villig til at levere hoejtberiget uran til Petten? Er det korrekt, at ejeren af forskningsreaktoren i Petten (Det Faelles Forskningscenter, Bruxelles) og driftsherren (Energie-onderzoekscentrum Nederland) ikke er villige til at foretage en omstilling fra hoejtberiget til lavtberiget uran? Kan Kommissionen i bekraeftende fald oplyse, hvad der er aarsagen hertil?

Svar afgivet paa Kommissionens vegne af Édith Cresson (8. juli 1996)

1 - 2. Det aerede medlem bedes notere sig svarene paa skriftlig forespoergsel P-1169/96 fra fru Ploij-van Gorsel ((EFT C 322 af 28.10.1996, s. 37. )) og E-1259/96 fra hr. van Velzen ((Se side 47 )) om Greenpeace's demonstrationer i Petten den 26. april 1996.

Som ejer af hoejfluxreaktoren (HFR) og indehaver af autorisationen til den er Kommissionen ansvarlig for reaktorens sikkerhed, ligesom den er ansvarlig for den indre sikkerhed paa Det Faelles Forskningscenters (FFC) afdeling i Petten, mens den eksterne sikkerhed varetages af de nederlandske myndigheder.

De sikkerhedsforanstaltninger, som er blevet truffet, tager sigte paa alle mulige tilfaelde af uautoriserede indgreb i anlaeggets processer eller mod dets materialer og udstyr, og de indre sikkerhedsforanstaltninger paa FFC i Petten er i fuld overensstemmelse med de foranstaltninger, der traeffes af politiet i tilfaelde af alarm, og vagternes eller politiets reaktion afhaenger af tilfaeldets art og alvor. Fra Greenpeace-episodens begyndelse fungerede sikkerhedsforanstaltningerne i overensstemmelse med de fastlagte procedurer. Der var ikke tale om uautoriserede indgreb i anlaeggets processer eller mod dets materialer eller udstyr, og politiets reaktion var i fuld overensstemmelse med episodens art og alvor.

3. Som naevnt i Kommissionens svar paa skriftlig forespoergsel nr. 522/91 fra fru Goedmakers ((EFT C 311 af 2.12.1991. )) har Kommissionen omhyggeligt undersoegt mulighederne for at omstille HFR til lavt beriget uran. Kommissionen er kommet til den konklusion, at HFR ikke kan omstilles inden for en overskuelig fremtid paa grund af praestationstabet og de uoverstigelige omkostninger. De to hoejfluxreaktorer, som tilhoerer USA's energiministerium benytter sandsynligvis stadig hoejt beriget uran af lignende aarsager. De amerikanske myndigheder fik besked om denne holdning i 1987. Paa grund af loven om energipolitik fra 1992 leverer USA ikke laengere hoejt beriget uran (HBU) til forskningsreaktorer uden for USA, det gaelder ogsaa HFR-reaktoren i Petten.

Desuden vil Kommissionen gerne goere det aerede medlem opmaerksom paa, at HFR efter det nye program skal producere ca. 60% af de medicinske radioisotoper i Europa. Hvert aar kommer denne produktion af radioisotoper 7 millioner patienter til gavn.